google/wiki40b huggingface dataset:
Μίροσλαβ Ραντούλιτσα

Καριέρα

Ο Raduljica ξεκίνησε την καριέρα του παίζοντας με τις junior ομάδες ΚΚ FMP στη Σερβία. Έκανε το επαγγελματικό ντεμπούτο του με την FMP κατά τη διάρκεια της σεζόν 2005-06. Πέρασε την σεζόν 2006-07 ως δανεικός στην ΚΚ Borac Čačak και στη συνέχεια μεταφέρθηκε πίσω στην FMP.
Στις 8 Ιουλίου 2010, ο Raduljica υπέγραψε πενταετές συμβόλαιο με την τουρκική ομάδα Εφές Πίλσεν,  αλλά δόθηκε δανεικός στην Άλμπα Βερολίνου κατά τη διάρκεια της σεζόν, με την οποία έφτασε στον τελικό της γερμανικής Μπουντεσλίγκα. Στις 25 Αυγούστου 2011, ο Raduljica δόθηκε δανεικός στην Παρτιζάν Βελιγραδίου για μία σεζόν. Στις 22 Σεπτεμβρίου 2012, ο Raduljica δόθηκε δανεικός στην ουκρανική ομάδα Azovmash για μία σεζόν.
Στις 26 Ιουλίου 2013, ο Raduljica υπέγραψε με τους Μιλγουόκι Μπακς του ΝΒΑ. Στην πρώτη του σεζόν, ο Raduljica έπαιξε με φειδώ για τους Μπακς, κατά μέσο όρο μόλις 9,7 λεπτά ανά παιχνίδι. Σε 48 παιχνίδια, είχε μέσο όρο 3,8 πόντους και 2,3 ριμπάουντ. Οι Μπακς είχαν ρεκόρ νικών-ηττών 15-67 εκείνη τη χρονιά.
Στις 26 Αυγούστου 2014, ο Raduljica έγινε ανταλλαγή, μαζί με τον Carlos Delfino και με μια θέση στον δεύτερο γύρο του ντραφτ 2015, με τους Κλίπερς στο Λος Άντζελες σε αντάλλαγμα για τον Jared Dudley και μια θέση στον πρώτο γύρο του ντραφτ για το 2017  Στις 29 Αυγούστου, το 2014, διώχτηκε από τους Κλίπερς. [8]
Στις 19 Σεπτεμβρίου 2014, ο Raduljica υπέγραψε μονοετές εγγυημένο συμβόλαιο με τους Shandong Λιοντάρια της Κινεζικής Ένωσης Καλαθοσφαίρισης έναντι 1.5 εκατομμυρίων δολαρίων.  Στις 23 Δεκεμβρίου 2014, η σύμβασή του αγοράστηκε από Shandong για $ 1.2 εκατομμύρια. Σε 14 παιχνίδια, είχε μέσο όρο 18 πόντους και 9 ριμπάουντ ανά παιχνίδι.
Στις 8 Ιανουαρίου 2015 υπέγραψε συμβόλαιο 10 ημερών με τους Minnesota Timberwolves. Στις 19 Ιανουαρίου, το 2015, υπέγραψε ένα δεύτερο 10ήμερο συμβόλαιο με τους Τίμπεργουλβς. Στις 28 Ιανουαρίου, έφυγε από τους Τίμπεργουλβς έχοντας παίξει σε πέντε παιχνίδια. 
Στις 18 Ιουλίου, 2015 ο Raduljica υπέγραψε συμφωνία δύο ετών με την ελληνική ομάδα του Παναθηναϊκού. Στις 4 Δεκεμβρίου 2015, είχε την καλύτερη εμφάνιση της καριέρας του στην Ευρωλίγκα με 25 πόντους κόντρα στην Μπαρτσελόνα στη νίκη με 93-86. Με τους πράσινους κατέκτησε το Κύπελλο Ελλάδος κόντρα στον Φάρο Κερατσινίου. Μετά από μία σεζόν, χώρισε τους δρόμους τους με την ομάδα.
Στις 15 Ιουλίου, το 2016 ο Raduljica υπέγραψε συμφωνία δύο ετών με την ιταλική ομάδα EA7 Emporio Armani Milano. Στις 19 Φλεβάρη κατέκτησε το Κύπελλο Ιταλίας. Την 1η Ιουνίου 2017 η Αρμάνι Μιλάνο έλυσε τη συνεργασία της με τον Ραντούλιτσα, με την ιταλική ομάδα να καταβάλει ως αποζημίωση το ποσό των 250.000 ευρώ στον 29χρονο σέντερ. Στο πρωτάθλημα της Ιταλίας ο Σέρβος διεθνής είχε κατά μέσο όρο 6,8 πόντους και 3 ριμπάουντ, ενώ αντίστοιχα στην Ευρωλίγκα είχε 8,1 πόντους και 3,2 ριμπάουντ.
Στις 9 Ιουνίου ο Ραντούλιτσα συμφώνησε να συνεχίσει την καριέρα του στο πρωτάθλημα της Κίνας με την φανέλα των Τζιανγκζού Ντράγκονς. Την πρώτη του χρονιά στο CBA μέτρησε 21.8 πόντους, 10 ριμπάουντ, 2.8 ασίστ και 1.6 κλεψίματα κατά μέσο όρο. Το 2018 ανανέωσε για ακόμη δυο χρόνια με την ομάδα των Δράκων.
Παγκρεατίτιδα

Αιτιολογία

Συχνότερο αίτιο οξείας παγκρεατίτιδας είναι οι χολόλιθοι που φράσσουν ή τραυματίζουν το φύμα του Vater. Άλλα αίτια είναι το αλκοόλ, η απόφραξη του παγκρεατικού πόρου, ιατρογενής (π.χ. μετά από ERCP, βιοψίες κλπ), υπερασβεστιαιμία και υπερλιπιδαιμία, καθώς και γενετικά αίτια.

Διάγνωση

Το κύριο σύμπτωμα της οξείας παγκρεατίτιδας είναι ο οξύς πόνος στο επιγάστριο με αντανάκλαση στην οσφύ, που συχνά συνοδεύεται από ναυτία και εμέτους. Οι περισσότεροι ασθενείς έχουν αυξημένη αμυλάση και λιπάση ορού, και αυτό είναι χρήσιμο στη διάγνωση. Από τις ακτινολογικές εξετάσεις η απλή ακτινογραφία κοιλίας χρησιμεύει κυρίως για διαφοροδιάγνωση, ενώ άλλες μέθοδοι όπως υπερηχοτομογραφία, αξονική ή μαγνητική τομογραφία μπορούν να εντοπίσουν οιδήματα, χολόλιθους, κύστες, νεκρώσεις κλπ.

Θεραπεία

Η θεραπεία είναι κυρίως συντηρητική και περιλαμβάνει διακοπή σίτισης, χορήγηση υγρών, ηλεκτρολυτών και αναλγητικών, και τοποθέτηση ρινογαστρικού καθετήρα για κένωση του στομάχους. Χειρουργική θεραπεία ενδείκνυται σε σοβαρότερες καταστάσεις όταν υπάρχει νεκρωτική παγκρεατίτιδα ή άλλη σοβαρή επιπλοκή.

Αιτιολογία

Ο χρόνιος αλκοολισμός είναι η πιο συχνή αιτία χρόνιας παγκρεατίτιδας. Η χολολιθίαση, γενετικά αίτια και άλλες λιγότερο συχνές αιτίες μπορούν επίσης να προκαλέσουν τη νόσο.

Διάγνωση χρόνιας παγκρεατίτιδας

Οι ασθενείς συνήθως εμφανίζουν πόνο ο οποίος μπορεί να υποχωρεί κατά διαστήματα και να γίνεται έντονος στις εξάρσεις της νόσου. Ναυτία και έμετοι συνήθως συνοδεύουν τον πόνο. Οι εργαστηριακές εξετάσεις δεν χρησιμοποιούνται συχνά και περιλαμβάνουν κυρίως μέτρηση λίπους ή ελαστάσης και χυμοθρυψίνης στα κόπρανα και τη συλλογή και μέτρηση παγκρεατικών ενζύμων μέσω ρινοδωδεκαδακτυλικού καθετήρα. Πιο χρήσιμες είναι οι απεικονιστικές εξετάσεις όπως ακτινογραφία κοιλίας, το υπερηχογράφημα, η αξονική και μαγνητική τομογραφία, οι οποίες μπορεί να εντοπίσουν βλάβες όπως επασβεστώσεις, αλλοιώσεις δομών, συλλογές υγρών κλπ.

Θεραπεία

Σε αλκοολικούς είναι απαρραίτητη η διακοπή του αλκοόλ πριν από οποιαδήποτε θεραπεία. Τα αναλγητικά χρησιμεύουν για την αντιμετώπιση του πόνου. Η χορήγηση παγκρεατικών ενζύμων φαίνεται να βελτιώνει την κατάσταση επειδή μειώνει την παραγωγή ενζύμων από το πάγκρεας, κι επίσης μειώνουν τη στεατόρροια εάν υπάρχει. Ενδοσκοπικά μπορεί να αντιμετωπιστεί μια απόφραξη του παγκρεατικού πόρου. Χειρουργικά αντιμετωπίζεται η χρόνια παγκρεατίτιδα εάν δεν υπάρχει βελτίωση, ή υπάρχει ανυπόφορος πόνος.
Κωνσταντίνος Ρωμοσιός

Βιογραφία

Γεννήθηκε στη Λάρισα το 1962.
Το 1991 ίδρυσε τη HELLENIC STAR TREK SOCIETY, την πρώτη λέσχη φίλων του Σταρ Τρεκ στην Ελλάδα.
Τζιαμπιέρο Μπονιπέρτι

Βιογραφία

Γεννήθηκε το 1928 στο Μπαρένγκο της βόρειας Ιταλίας και ξεκίνησε την καριέρα του ως ποδοσφαιριστής το 1946. Αγωνιζόταν στη θέση του επιθετικού και μέχρι το τέλος της καριέρας του, το 1961, ήταν παίκτης της Γιουβέντους, με την οποία κατέκτησε πέντε πρωταθλήματα και δύο Κύπελλα Ιταλίας. Επίσης, έπαιξε στην Εθνική Ιταλίας από το 1947 ως το 1960 και συμμετείχε στα Μουντιάλ του 1950 και του 1954, καθώς και στους Ολυμπιακούς Αγώνες του 1952.
Μετά τη λήξη της καριέρας του ασχολήθηκε επιχειρηματικά με τη Γιουβέντους και έγινε πρόεδρός της από το 1971 μέχρι το 1990. Στη συνέχεια, ασχολήθηκε με την πολιτική και το 1994 έγινε ευρωβουλευτής με το κόμμα Forza Italia, αξίωμα που διατήρησε μέχρι το 1999.
To 2004 εισήχθη στο FIFA 100, που περιλαμβάνει τους 125 καλύτερους ποδοσφαιριστές όλων των εποχών.
Γκοτζίλα Εναντίον Μπιολάντε

Πλοκή

Ένας επιστήμονας συνδυάζει το DNA ενός τριαντάφυλλου με αυτό του Γκοτζίλα και δημιουργεί ένα γιγάντιο μεταλλαγμένο τέρας το Μπιολάντε. Όταν το τέρας δραπετεύσει από το εργαστήριο του επιστήμονα θα συναντήσει τον Γκοτζίλα, ο οποίος μόλις έχει επιστρέψει, και έτσι τα δύο τέρατα εισέρχονται σε μια μάχη θανάτου.

Box office

Το Γκοτζίλα Εναντίον Μπιολάντε πούλησε περίπου 2 εκατομμύρια εισιτήρια, κερδίζοντας $7,000,000 (ΗΠΑ).
Κάρολος Β΄ της Λωρραίνης

Υποτέλεια στην Βουργουνδία

Την εποχή της ηγεμονίας του είχε πολύ φιλικές σχέσεις με τον Φίλιππο Β΄ δούκα της Βουργουνδίας και τον συνόδευσε στις περισσότερες εκστρατείες. Η προσέγγιση με την Βουργουνδία ξεκίνησε από την εποχή του πατέρα του στις προσπάθειες που έκανε για να αποδεσμεύσει την Λωρραίνη από την Γαλλική αυλή. Η προσέγγιση με τους βασιλείς της Γαλλίας είχε ξεκινήσει πριν από ενάμισι αιώνα στις προσπάθειες που έκαναν οι Δούκες της Λωρραίνης να αποδεσμευτούν από την Αγία Ρωμαϊκή Αυτοκρατορία στην οποία ήταν υποτελές κράτος. Ο Κάρολος Β΄ είχε εχθρικές σχέσεις με τον Λουδοβίκο Α΄ της Ορλεάνης επειδή είχε βοηθήσει τους επαναστάτες εναντίον του πατέρα του και του Βεντσεσλάβου Δ΄ της Βοημίας. Ο Βεντσεσλάβος Δ΄ εκθρονίστηκε (1400), τον διαδέχτηκε ο Ρούπερτ της Γερμανίας, πεθερός του Καρόλου Β΄. Συμμετείχε σε πολλές Σταυροφορίες, βρέθηκε στην Τυνησία (1391) και στην αποκαλούμενη «τελευταία Σταυροφορία» που κατέληξε στην καταστρεπτική μάχη της Νικόπολης (1396). Στη συνέχεια βρέθηκε στο πλευρό του Ιωάννη του Ισχυρού, κόμη του Νεβέρ, γιου του συμμάχου του Φιλίππου. Υποστήριξε το Τευτονικό Τάγμα στην Λιβονία (1399).
Πολλές φορές ήρθε σε σύγκρουση με τη γαλλική αυλή (1405 – 1406) και ο δούκας της Ορλεάνης προσπάθησε να δημιουργήσει ένα ανεξάρτητο πριγκιπάτο στην περιοχή. Τελικά η ήττα του στο Σαμπινέλ και η δολοφονία του στο Παρίσι στις 23 Νοεμβρίου 1407 έθεσε τέρμα στα σχέδια του. 
Με την δολοφονία του Λουδοβίκου η Γαλλία χωρίστηκε σε δύο παρατάξεις : Οι Αρμανιάκ που αρχηγός τους ήταν ο Βερνάρδος Ζ΄ του Αρμανιάκ δάσκαλος του νεαρού Καρόλου Α΄ της Ορλεάνης και οι Βουργούνδιοι με αρχηγό τον Ιωάννη τον Ισχυρό γιο και διάδοχο του Φιλίππου που υποστήριζε τον Κάρολο Β΄. Ο Κάρολος Β΄ δεν συμμετείχε στον Εκατονταετή Πόλεμος, αντίθετα συμμετείχε ο μικρότερος αδελφός του Φρειδερίκος Α΄ του Βοντεμόν ιδρυτής του κλάδου του Βοντεμόν που έπεσε στην Μάχη του Αζενκούρ (1415). Η βασίλισσα Ισαβέλλα της Βαυαρίας διόρισε ωστόσο τον Κάρολο Κοντόσταυλο της Γαλλίας (1418) αλλά αργότερα αναγκάστηκε να παραιτηθεί λόγω του βαρύτατου έργου του (1424).

Υποτέλεια στο βασίλειο της Γαλλίας

Ο Κάρολος Β΄ υιοθέτησε ένα νέο καθεστώς μετά την δολοφονία του Ιωάννη του Ισχυρού (1419), ο γιος και διάδοχος του Φίλιππος Γ΄ της Βουργουνδίας είχε πολλά εδάφη στις Κάτω Χώρες, τα μόνα εμπόδια να ενώσει τα εδάφη του ήταν η Καμπανία και η Λωρραίνη. Με φόβο για τις φιλοδοξίες του Φιλίππου αποφάσισε να προσεγγίσει τον Κάρολο Ζ΄ της Γαλλίας, πάντρεψε την κόρη του Ισαβέλλα με τον μετέπειτα Βασιλιά της Νεαπόλεως Ρενέ Α΄ μέλος του Οίκου των Βαλουά.
Τα τελευταία χρόνια της ζωής του ήταν ατυχή, ο ανεψιός του Αντώνιος του Βοντεμόν ήρθε σε σύγκρουση μαζί του από το 1425 αφού του ζητούσε τμήμα της κληρονομιάς. Η Ιωάννα της Λωρραίνης ήρθε για προσκύνημα στο Σαιν Νικολά ντε Πορτ και του ζήτησε να εγκαταλείψει την ερωμένη του Άλισον ντι Μαι, ο Κάρολος οργισμένος την εξόρισε στο Σινόν. Ο Κάρολος Β΄ της Λωρραίνης πέθανε δύο χρόνια αργότερα στην Νανσύ.
Α΄ Εθνική ποδοσφαίρου γυναικών 1994-1995

Το Πρωτάθλημα Ελλάδας ποδοσφαίρου γυναικών Α΄ Εθνικής κατηγορίας 1994-95 κατέκτησε ο Α.Ο. Δόξα Πειραιά για δεύτερη συνεχόμενη χρονιά και για 4η φορά στην ιστορία της (ή 5η αν συμπεριληφθεί και το ανεπίσημο του 1989). Στον τελικό επικράτησε του Α.Ο. Ηλιούπολης Θεσσαλονίκης.
Στο πρωτάθλημα μετείχαν 12 σωματεία και διεξήχθη σε ενιαίο όμιλο. Όμως, οι ομάδες αντιμετώπισαν πολλά οικονομικά προβλήματα, με αποτέλεσμα πέντε σωματεία να μην μπορέσουν να το ολοκληρώσουν: Νίκη Μυτιλήνης, Μεσσηνιακός Γ.Σ., Ελλάς Σύρου, Νίκαια 85 Σερρών και Νεοχώρι Σερρών.
Οινοτρόπαι

Οινοτρόποι, δηλαδή οι γυναίκες αυτές που μετέτρεπαν σε κρασί, λέγονταν οι τρεις ή τέσσερις θυγατέρες του βασιλιά της Δήλου Ανίου. Τα ονόματά τους ήταν: Σπερμώ (δηλαδή «η των σπόρων»), Οινώ (δηλαδή «η του κρασιού») και Ελαΐς.
Σύμφωνα με τον μύθο, ο θεός Διόνυσος, που ήταν παππούς τους, τους είχε χαρίσει τη μαγική ικανότητα να μετατρέπουν το νερό σε κρασί, και ότι άλλο ήθελαν σε σιτάρι και ελιές.
Ο Αγαμέμνων, όταν άκουσε για τον μύθο αυτό, θέλησε να τις απαγάγει, για να τις έχει να παράγουν τρόφιμα για τον ελληνικό στρατό στην Τροία. Οι Οινοτρόπες όμως κατέφυγαν στον Διόνυσο, ο οποίος τις μετέτρεψε σε περιστέρες.
Επαμεινώνδας Κωμοδρόμος

Πολιτική διαδρομή

Στις 10 Δεκεμβρίου 1968 διορίστηκε Υπουργός Εσωτερικών και Υπουργός Άμυνας στην Κυβέρνηση Αρχιεπισκόπου Μακαρίου Γ΄, θέση στην οποία παρέμεινε ως τις 16 Ιουνίου 1972.
Ερρίκος ΙΕ΄ της Βαυαρίας

Βιογραφία

Ήταν ο μόνος γιος του Όθωνα Γ΄ δούκα της Κάτω Βαυαρίας και της Αγνής των Πιάστ, κόρης του Ερρίκου Γ΄ δούκα του Γκλογκάου. Διέμενε στην αγαπημένη του κατοικία στο κάστρο Νάττερνμπεργκ. Γεννήθηκε δύο μήνες μετά που απεβίωσε ο πατέρας του και ήταν υπό την κηδεμονία του εξαδέλφου τού πατέρα του Λουδοβίκου Δ΄ Βίττεσλμπαχ της Γερμανίας. Έπειτα ήλθε σε ρήξη με τους συγκυβερνήτες εξαδέλφους του Ερρίκο ΙΔ΄ και Όθωνα Δ΄ με αποτέλεσμα να κυβερνά μόνο μερικές περιοχές, με πρωτεύουσα το Ντέγγενντορφ. Ήταν υποψήφιος για το στέμμα της Ουγγαρίας το 1327, αλλά δεν επέτυχε.
Απεβίωσε 21 ετών το 1333 άτεκνος και τον διαδέχθηκαν τα εξαδέλφια του Ερίκος ΙΔ΄ και Όθων Δ΄.

Οικογένεια

Νυμφεύτηκε το 1327 την Άννα των Αψβούργων, κόρη του Φρειδερίκου Α΄ δούκα της Αυστρίας· δεν απέκτησε τέκνα.
Απόλο Ενζιμπάμπι

Σταδιοδρομία

Γεννήθηκε στις 25 Οκτωβρίου 1940. Το 1998-1999 ήταν υπουργός Παιδείας και νωρίτερα υπουργός Δημοσίων Έργων. Στις 5 Απριλίου 1999 διορίστηκε πρωθυπουργός. Διαδέχτηκε στη πρωθυπουργία τον Κίντου Μοσόκε.

Προσωπική ζωή

Τον Μάρτιο του 2003 νυμφεύθηκε την Έστερ, έπειτα από τον θάνατο της πρώτης του συζύγου, Ρόντα, τον Δεκέμβριο του 2001. Απέκτησε 4 κόρες.
Ο Ενζιμπάμπι απεβίωσε στις 28 Μαΐου 2019, στην ηλικία των 78 ετών.
Δαμαβόλος Ρεθύμνης

Ιστορικά στοιχεία

Ο Στέργιος Σπανάκης αναφέρει ότι το γεγονός ότι το όνομα του χωριού αναφέρεται στις παλιές απογραφές στη γενική είναι ένδειξη ότι προέρχεται από το επώνυμο του πρώτου οικιστή.
Το χωριό αναφέρεται από τον Φραντσέσκο Μπαρότσι το 1577 ως Dhamavolu. Στην ενετική απογραφή του 1583 από Καστροφύλακα αναφέρεται ως Damavolo με 100 κατοίκους και ο Φραντσέσκο Μπαζιλικάτα το 1630 ως Damavolu. Στην οθωμανική απογραφή του 1671 αναφέρεται ως Damavolo, με 30 χαράτσια. Το 1881 ανήκε στο δήμο Αβδανιτών και σύμφωνα με την απογραφή είχε 153 Χριστιανούς και 31 Τούρκους κατοίκους. Στην απογραφή του 1900 είχε 184 κατοίκους. 
Το 1925, ο Δαμαβόλος υπάχθηκε στην κοινότητα Αγίου Μάμαντος, αλλά το 1927 ορίστηκε έδρα της κοινότητας Δαμαβόλου, η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα. Το 1969 στον Δαμαβόλο προσαρτήθηκε ο οικισμός Άγιος Σύλλας.

Αξιοθέατα

Η κεντρική εκκλησία του χωριού είναι αφιερωμένη στην Mεταμόρφωση του Σωτήρα. Είναι ένας μονόκλιτος ναός, στον οποίο φυλάσσονται ένα ευαγγέλιο του 1793 καθώς και εκκλησιαστικά βιβλία του 19ου αιώνα. Ο νεκροταφικός ναός είναι αφιερωμένος στο Γενέθλιο της Θεοτόκου. Άλλες εκκλησίες του χωριού περιλαμβάνουν τους Άγιος Αντώνιος, Άγιο Πνεύμα, Άγιος Στέφανος, Άγιος Παντελεήμων και Aγία Eιρήνη.
Επιδειξιομανία

Με τον όρο επιδειξιομανία ονομάζεται την τάση κατά την οποία ο άνθρωπος επιδιώκει να επιδεικνύει τα γεννητικά του όργανα προς ένα στοχευμένο πρόσωπο, συνήθως σε δημόσιο χώρο, παρά την θέληση του τελευταίου. Η επιδειοξιομανία θεωρείται παραφιλική συμπεριφορά αλλά και ψυχοπαθολογική κατάσταση. Ακόμα, πολλές φορές η επιδειοξιομανία οδηγεί σε πιο επικίνδυνες αλλά και βίαιες σεξουαλικές πράξεις όπως βιασμός, παιδοφιλία, κλπ.
Φίλιππος του Νεμούρ

Βιογραφία

Ως τρίτος γιος, προοριζόταν για εκκλησιαστική καριέρα. Στα 5 έτη του δόθηκε η επισκοπή της Γενεύης, αλλά παραιτήθηκε το 1510 όταν έγινε κόμης της Γενεύης. Υπηρέτησε στο στρατό του Λουδοβίκου ΙΒ΄ βασιλιά της Γαλλίας και συμμετείχε στη μάχη του Αγκναντέλλο της Κρεμώνας, όπου νικήθηκαν οι Βενετοί. Πολέμησε υπό τον Κάρολο Ε΄ των Αψβούργων και τον Φραγκίσκο Α΄ βασιλιά της Γαλλίας. 
Η ετεροθαλής αδελφή του Λουίζα είχε γιο τον Φραγκίσκο Α΄, που αφού έγινε βασιλιάς της έδωσε το δουκάτο του Νεμούρ. Το 1528 ο Φραγκίσκος Α΄ αντάλλαξε το δουκάτο της με αυτό του Τουραίν και έδωσε το δουκάτο του Νεμούρ και την Καρλόττα, κόρη του δευτέρου ξαδέλφου του, ως σύζυγο στο θείο του Φίλιππο.
Τρομοκρατική επίθεση κατά τουριστών στο Κάιρο (1996)

Στις 18 Απριλίου 1996, η ισλαμική οργάνωση Γκαμά'α αλ Ισλαμίγια ("Ισλαμική Ομάδα") εξαπέλυσε τρομοκρατική επίθεση στο Κάιρο, σκοτώνοντας 17 τουρίστες, όλους Έλληνες, και έναν Αιγύπτιο.
Η επίθεση έξω από το ξενοδοχείο Europa του Καΐρου. Μέλη της οργάνωσης επιτέθηκαν με αυτόματα όπλα κατά των τουριστών την ώρα που επιβιβάζονταν σε πούλμαν με προορισμό την Αλεξάνδρεια. Οι ένοπλοι πυροβολούσαν ανενόχλητοι επί τρία λεπτά φωνάζοντας "ο Θεός είναι μεγάλος". Μερικοί τουρίστες σώθηκαν καταφεύγοντας μέσα στο ξενοδοχείο ή στο πούλμαν. Αρκετοί όμως δεν μπόρεσαν να μετακινηθούν γρήγορα γιατί ήταν ηλικιωμένοι.
Συνολικά σκοτώθηκαν 17 έλληνες τουρίστες και ένας αιγύπτιος ξεναγός.
Η τρομοκρατική οργάνωση ανέλαβε την ευθύνη αναφέροντας ότι «Δεν υπάρχει τόπος για τους Εβραίους στη γη της μουσουλμανικής Αιγύπτου». Την ίδια μέρα διέμεναν στο ξενοδοχείο και Ισραηλινοί τουρίστες, καθώς και 150 Έλληνες. Η ισλαμιστική ομάδα ισχυρίστηκε αργότερα ότι οι αιγυπτιακές αρχές σκόπιμα άλλαξαν την ώρα αναχώρησης των Ισραηλινών για να τους προστατεύσουν, κάτι που όμως δεν αποδείχτηκε βάσιμο.
Σύνδεσμος Επενδυτών & Διαδικτύου (ΣΕΔ)

Γενικά

Ο Σύνδεσμος Επενδυτών & Διαδικτύου-(ΣΕΔ), είναι μη κερδοσκοπικό Σωματείο, που έχει αναγνωρισθεί από τη Βουλή των Ελλήνων ως θεσμικός φορέας της Ελληνικής Κεφαλαιαγοράς, (ν. 3756/2009, άρθρο 10, παρ.4, ΦΕΚ 53 Α' και 3763/2009, άρθρο 27, παρ.2, ΦΕΚ 80 Α') και συμμετέχει σαν εκπρόσωπος των Ιδιωτών Επενδυτών, μαζί με άλλους 5 φορείς: ΣΜΕΧΑ (εκπρόσωπος των χρηματιστηριακών εταιρειών),ΕΝΕΙΣΕΤ (εκπρόσωπος των εισηγμένων εταιρειών),ΕΕΤ (Ένωση Ελληνικών Τραπεζών),ΕΘΕ (Ένωση Θεσμικών Επενδυτών) και ΣΕΔΥΚΑ (εκπρόσωπος των ΑΕΕΔ), στη "Συμβουλευτική Επιτροπή στην Επιτροπή Κεφαλαιαγοράς"

Ιστορικό

Ο ΣΕΔ ιδρύθηκε το έτος 2000, την εποχή του χρηματιστηριακού παροξυσμού μαζί με πολλές άλλες Ενώσεις Μετόχων που εμφανίσθηκαν εκείνη την εποχή, αλλά δεν κατάφεραν να συνεχίσουν τη δραστηριότητα τους, μετά τη μεγάλη πτώση του χρηματιστηρίου.
Η Ιδρυτική Γενική Συνέλευση του ΣΕΔ, έγινε στις 18 Μαρτίου 2000, στο ξενοδοχείο «Ηλέκτρα Παλλάς» , με τη συμμετοχή 57 ιδρυτικών μελών.
Η επίσημη αναγνώριση του ΣΕΔ έγινε με την 4651/9-10-2000, απόφαση του Πρωτοδικείου Αθηνών.
Η αρχική ονομασία του ΣΕΔ ήταν: "Σύλλογος Επενδυτών Διαδικτύου-ΣΕΔ". 
Με απόφαση όμως της Γεν. Συνέλευσης της 9ης Φεβρουαρίου 2003, η οποία εγκρίθηκε με την 5147/11-8-2003 απόφαση του Πρωτοδικείου Αθηνών, η ονομασία,τροποποιήθηκε σε: "Σύνδεσμος Επενδυτών & Διαδικτύου-ΣΕΔ".

Ημερίδες Συνέδρια

Στην ιστοσελίδα του ΣΕΔ εμφανίζονται οι Ημερίδες που διοργανώνει ο Σύνδεσμος, καθώς και τα 10 Επενδυτικά & Χρηματιστηριακά Συνέδρια που έχει διοργανώσει, μέχρι σήμερα.
Στις Ημερίδες και τα Συνέδρια του ΣΕΔ έχουν συμμετάσχει κατά καιρούς κορυφαίοι παράγοντες και όλοι οι φορείς της Ελληνικής Κεφαλαιαγοράς.
Επίσης μεγάλη είναι και η συμμετοχή των Οικονομικών Πανεπιστημίων με ομιλίες καθηγητών, επεξεργασία στατιστικών στοιχείων της αγοράς, καθώς και ερωτηματολόγιων που υποβάλλονται στις εισηγμένες εταιρείες για την Εταιρική Διακυβέρνηση

Πηγές-Αναφορές

Ιστοσελίδα του ΣΕΔ
Euro2day.gr-Ο Μετοχικός Ακτιβισμός ξεκινά και στην Ελλάδα
Μετοχικός Ακτιβισμός τώρα και στην Ελλάδα
Reporter.gr-Μετοχικός Aκτιβισμός στη ΖΑΜΠΑ
ΤΟ ΒΗΜΑ-Μετοχικός Ακτιβισμός στη Centric
Σπυρίδων Λιόλιος

Βιογραφικά στοιχεία

Γεννήθηκε στο Σούλι τον Οκτώβριο του 1817. Πατέρας του ήταν ο αρματολός Λιόλιος (Γεώργιος) Ξηρολειβαδίτης από το Ξηρολίβαδο του Βερμίου. Μητέρα του ήταν η Δέσπω, θυγατέρα του Κίτσου Μπότσαρη και αδελφή του Μάρκου.
Στην πολιορκία του Σουλίου ο Σπυρίδων ήταν δύο χρονών βρέφος. Η οικογένειά του κατέφυγε στην Κέρκυρα, και από εκεί στην Ζάκυνθο. Το 1830 περίπου, ο Σπυρίδων εστάλη στην σχολή Αιγίνης ως υπότροφος της Κυβερνήσεως. Το 1831 επέστρεψε στο Μεσολόγγι και από εκεί πήγε δύο χρόνια αργότερα, το 1834 περίπου στο Μόναχο, με πρόσκληση του Βαυαρού φιλέλληνα βασιλιά Λουδοβίκου. Στο Μόναχο σπούδασε νομική. Αρρώστησε όμως στα μάτια και αναγκάστηκε να διακόψει τις σπουδές του και να επιστρέψει στην Ελλάδα, όπου διορίστηκε στην δικαστική υπηρεσία το 1840 και προβιβάστηκε το 1874 ως τον βαθμό του εισαγγελέα.
Πέθανε στην Αθήνα στις 8 Ιουλίου του 1884.
Κάρολος Β΄ του Μπάντεν-Ντούρλαχ

Βιογραφία

Ήταν ο δευτερότοκος γιος του Ερνέστου μαργράβου του Μπάντεν-Ντούρλαχ και της Ούρσουλας, κόρης του Βολφ του Ρόζενφελτ. Ο γάμος ήταν μοργανατικός.
Το 1577 απεβίωσε στο Ντούρλαχ σε ηλικία 48 ετών. Επειδή ο πρωτότοκος γιος του είχε αποβιώσει το 1574, τον διαδέχθηκε ο δευτερότοκος Ερνέστος-Φρειδερίκος.
Κεμπίρ-Τζαμί

Ιστορία

Το 1508, ή το 914 Εγίρα κατά το μουσουλμανικό ημερολόγιο, το τέμενος Κεμπίρ Τζαμί εγκαινιάστηκε. Η επιγραφή στην είσοδο του τζαμιού στην αραβική γλώσσα αναφέρει: «Αυτό το τζαμί χτίστηκε για τη δόξα της εξουσίας του Χάνου Μενλί Α΄ Γκιράι, Αλλάχ συγχώρεσε όλες τις αμαρτίες του ίδιου και των παιδιών του τον μήνα Μουχαράμ το εννιά έτος εκατόν δεκατέσσερα ". Πιστεύεται ότι τα λευκά τείχη του τζαμιού έδωσαν το όνομα στη μεσαιωνική πόλη του Ακμεστσίτ (Λευκό Τζαμί). Με το πέρασμα των χρόνων το τζαμί έχει υποστεί ανακατασκευή πολλές φορές.
Μετά τον Δεύτερο Παγκόσμιο Πόλεμο, το Κεμπίρ-Τζαμί αφέθηκε σε κατάσταση παραμέλησης. Για πολλά χρόνια το τζαμί χρησιμοποιήθηκε ως εργαστήριο εξώφυλλων βιβλίων. Μετά την επιστροφή των Τάταρων της Κριμαίας από την απέλαση άρχισε μια αναβίωση του παλιού τζαμιού: το 1989 το τζαμί επεστράφη στη μουσουλμανική κοινότητα. Η ανακατασκευή ξεκίνησε στα τέλη Οκτωβρίου του 1991.
Σήμερα, το Κεμπίρ-Τζάμι είναι το κύριο τζαμί στη Κριμαία την Παρασκευή, είναι η κατοικία του Μουφτή και η θέση της Πνευματικής Διεύθυνσης των Μουσουλμάνων της Κριμαίας. Το τζαμί περιελάμβαναν επίσης ένα μεντρεσέ (εκπαιδευτικό ίδρυμα) και την Κριμαϊκή Ταταρική βιβλιοθήκη.
Άζρακ

Ιστορία

Η Άζρακ υπήρξε σημαντικός καταυλισμός σε μια απομονωμένη και σήμερα ερημοποιημένη περιοχή της Ιορδανίας. Η στρατηγική αξία της περιοχής και το κάστρο της (Κασρ Άζρακ) οφείλονται στο γεγονός πως βρίσκεται στο μέσο της όασης Άζρακ, της μοναδικής μόνιμης πηγής φρέσκου νερού σε ακτίνα περίπου 12.000 τετραγωνικώς χιλιομέτρων ερήμου.
Η πόλη βρίσκεται σε έναν μείζονα δρόμο ερήμου που διευκόλυνε το εμπόριο εντός της περιοχής. Η όαση Άζρακ διαθέτει μακρά ιστορία ξεκινώντας από την Κατώτερη Παλαιολιθική περίοδο. Κατά τη διάρκεια της Επιπαλαιολιθικής περιόδου η όαση ήταν επίσης επίκεντρο καταυλισμού. Κατά την περίδο των Ναβαταίων έχει επίσης εξακριβωθεί δραστηριότητα καταυλισμών στην περιοχή. Το Κασρ Άζρακ χτίστηκε από τους Ρωμαίους τον 3ο αιώνα π.Χ., και τροποποιήθηκε σημαντικά τον Μεσαίωνα από τους Μαμελούκους. Την περίοδο του Χαλιφάτου των Ομεϋαδών κατασκευάστηκε στη νότια Άζρακ δεξαμενή νερού. Κατά τη διάρκεια του 20ού αιώνα το Κασρ Άζρακ υπήρξε σημαντική έδρα του Τ. Ε. Λόρενς κατά τη διάρκεια της Αραβικής Επανάστασης.

Καταφύγιο Άγριας Ζωής

Η Άζρακ είναι επίσης γνωστή ως μία από τις επτά περιοχές φυσικού καταφυγίου της Ιορδανίας: το Καταφύγιο Υγρών Περιοχών της Άζρακ αλ-Γιανούμπι (Azraq al-Janoubi) στη νότια Άζρακ.
Το ξέχωρο και μεγαλύτερο καταφύγιο Σαουμάρι είναι επίσης κοντά στην Άζρακ, μόλις 10χλμ νοτίως της πόλης.
Ομοσπονδία Εθνικών Φοιτητικών Ενώσεων Κύπρου

Γενικά

Το φοιτητικό κίνημα στην Κύπρο άρχισε να εκδηλώνεται αμέσως μετά την ανακήρυξη της ανεξαρτησίας της το 1960. Ιδιαίτερη βοήθεια στο κίνημα υπήρξαν οι διάφορες διευκολύνσεις φοίτησης και υποτροφίες που θεσπίστηκαν από διάφορες χώρες με συνέπεια ο αριθμός φοιτητών εξωτερικού κατ΄ έτος να παρουσιάζει μεγάλη άνοδο. Όταν ιδρύθηκε η ΟΕΦΕΚ ήδη λειτουργούσαν ΕΦΕΚ στην Αθήνα (από το 1949), την Θεσσαλονίκη, το Λονδίνο και την Ανατολική Γερμανία, στις οποίες προστέθηκαν αργότερα και αντίστοιχες της Βουλγαρίας, της Τσεχοσλοβακίας κ.ά. με σαφή σοσιαλιστικό προσανατολισμό.

Στην Ελλάδα η δράση της ΟΕΦΕΚ υπήρξε πράγματι θετική συσπειρώνοντας όλους τους Κύπριους φοιτητές και σπουδαστές μέχρι το 1967 όταν διατάχθηκε η απόσυρση της ελληνικής μεραρχίας από την Κύπρο, της οποίας και ακολούθησε το κίνημα του Βασιλέως Κωνσταντίνου Β΄. Έτσι το 1968 βρίσκει το φοιτητικό κυπριακό κίνημα αντιμέτωπο με το καθεστώς ενώ πολλά μέλη άρχισαν να συντάσσονται με αντικαθεστωτικές οργανώσεις κυρίως του Γρίβα Διγενή.